Носов Григорий Иванович

Носов Григорий Иванович (1905—1951) — СССР инженер-металлургы,Магнитогорск металлургия комбинатының баш инженеры (1940—1951), директоры (1939—1940). Ике икенсе дәрәжә Сталин премияһы лауреаты.

 Биографияһы 
Григорий Иванович Носов 1905 йылдың  6 ноябрендә (18 ноябрь) Өфө губернаһының  Ҡытау-Ивановск  (хәҙер Силәбе өлкәһе) ҡалаһында тыуа. Носовтар ғаиләһендә  туғыҙ кеше була. Носовтың олатаһы һәм атаһы оҙаҡ йылдар металлургия заводында эшләй.

 Хеҙмәт эшмәкәрлеге 
Носовтың тәүге эш урыны Усть-Ҡытау вагон заводы була, ул унда 1921 йылда эшкә  урынлаша, слесарь өйрәнсеге булып эшләй. 1925 йылда Өфө институтының эшселәр факультетынтамамлай. 

1930 йылда  Томск технология институтын инженер- металлург һөнәре буйынса тамамлай. Себер металлургия институтының ҡорос металлургияһы кафедраһының аспирантураһына уҡырға инә, ошо уҡ институтта уҡыта, тау заводы анализы  лабораторияһын етәкләй.

1932—1939 йылдарҙа мастер, КМК баш инженеры була. 

1939 йылда Носов Григорий Иванович И.В.Сталин исемендәге  Магнитогорск металлургия комбинатының баш инженеры итеп тәғәйенләнә.

 Магнитогорск металлургия комбинаты директоры 
1940 йылда  Григорий Иванович Носов И.В. Сталин исемендәге СССР Магнитогорск металлургия комбинатының  иң эре бер металлургия предприятиеләренең  директоры вазифаһында П. И. Коробовты алмаштыра.

Уның ваҡытында Магнитогорск металлургия комбинатынжа  ике домна мейесе, 4 кокс батареяһы, 5 мартен мейесе, бронь станы, пар-һауа өрҙөрөү станцияһы, махсус цехтар төркөмө һ. б. төҙөлә. СССР Юғары Советының 2-се саҡырылыш депутаты (1946—1950).

Армия өсөн етештереүҙең яңы технологияһын үҙләштерә:

 бронь ҡоростарын ҙур йөклө мартен мейестәрендә иретеү
 ябай блюмингта бронь ҡалайҙарын йөрөтөү
 КВ танкылары, доттар өсөн бронь ҡалпаҡтарын ҡойоу. 
 урындағы мәғдәндәр нигеҙендә ферромарганец һәм ферросицилия етештереү 
 танкылар өсөн трак һәм бандаж һыҙаттарын йөрөтөү 

1951 йылдың Григорий Носов ҡатыны менән Бөйөк Ватан һуғышынан һуң  тәүге отпускаһында Кисловодск ҡалаһына бара. Григорий Иванович 1951 йылдың 7 авгусында Кисловодскиҙа вафат була..

Уның кәүҙәһе менән табут Магнитогорск  ҡалаһына алып ҡайтыла һәм Металлург мәҙәниәт һарайына ҡуйыла, директор менән хушлашыу ике көн дауам итә. Ерләүгә  Кузнецк, Белорет, Түбәнге Тагил һәм башҡа металлургия предприятиеларынан вөкилдәр,  Силәбе өлкәһе вәкилдәре, СССР  ҡара металлургия министрының өс урынбаҫары шулай уҡ тиҫтәләрсә мең Магнитогорск ҡалаһы халҡы килә.

Григорий Иванович Носов 1951 йылдың 11 авгусында Магнитогорск ҡалаһының Һул яр зыяратында ерләнә.

 Ғаиләһе 
Носов Алла Дмитриева Носоваға (1910—1972) өйләнә. Григорий Носовтың балалары һәм ейәндәре Советтар Союзында һәм хәҙерге Рәсәйҙә  металлургия үҫешенә ҙур өлөш индерә.

 Дмитрий Григорьевич Носов (1932—1983) — СССР инженер-ҡорос иретеүсеһе,  Магнитогорск тау-металлургия институтын  тамамлаған (1955), волейболсы, Магнитогорск металлургия комбинатында 1955 йылдан алып 1966 йылға тиклем эшләй, хеҙмәт юлын сталева ярҙамсыһынан  алып предприятиеның баш ҡорос иретеүсеһе   урынбаҫарына тиклем юл үтә. 1976 йылдан алып эшләй Орск-Хәлил металлургия комбинаты төп ҡорос иретеүсе, ә һуңғараҡ производство бүлеге начальнигы. 1981 йылдан алып СССР Ҡара металлургия министрлығының ВПО Союзметаллургпром производство бүлегенә етәксе итеп тәғәйенләнә.
 Носов Алексей Дмитриевич (1959 йылда тыуған) — СССР һәм Рәсәй сталеплавильщик инженер-ҡорос иретеүсеһе,  Магнитогорск тау-металлургия институтын тамамлаған (1981), техник фәндәр кандидаты, Магнитогорскта металлургия предприятиеларын етәкләй.  Магнитогорск  ҡала депутаттары йыйылышы депутатыАлексей Дмитриевич Носов.Представительная власть Челябинской области. Дата обращения: 22 февраля 2015.Архивировано 22 февраля 2015 года..
 Носов  Константин Григорьевич (1937—1996) — СССР һәм Украина   инженер-ҡорос иретеүсеһе,  Магнитогорск тау-металлургия институтында тамамлаған (1959), Магнитогорск металлургия комбинатында эшләй, 1976—1981 йылдарҙа предприятиеның производство бүлеген етәкләй. 1981 йыл баш Макеевка металлургия комбинатында баш инженер булып эшләй, 1982—1985 йылдарҙа Днепродзержинский Металлургия заводында директор,   һуңынан тиклем 1993 йылда Криворожсталь менән етәкселек итә.
 Носов  Сергей Константинович (1961 йылда тыуған) — СССР һәм Рәсәй инженер-ҡорос иретеүсеһе, Магнитогорск тау-металлургия институтын  тамамлаған (1983), техник фәндәр докторы, Түбәнге Тагил  металлургия комбинаты ның генераль директоры  (1999—2005),  Түбәнге Тагил мэры (2012—2018),  Магадан өлкәһе губернаторы (2018 йылдан алып)На выборах губернатора Магаданской области победил экс-мэр Нижнего Тагила.regnum.ru.Дата обращения: 31 декабря 2018.Архивировано 31 декабря 2018 года..

 Хәтер 
Григорий Иванович Носов исеме  Магнитогорск тау-металлургия институтына  (хәҙер — Магнитогорск дәүләт техник университеты), шулай уҡ Магнитогорск ҡалаһының  Ленин районындағы майҙанға биреләПлощадь Носова. Электронный справочник 2ГИС. — Карта города Магнитогорска. Дата обращения: 22 февраля 2015. Архивировано 22 февраля 2015 года..

 Бүләктәре 

 өс Ленин ордены
 Хеҙмәт Ҡыҙыл Байраҡ ордены
 икенсе дәрәжә Сталин премияһы  (1942) — бронь ҡоросоноң яңы маркаһын эшләү һәм уны етештереү процесы өсөн
 икенсе дәрәжә Сталин премияһы  (1951) — И.В. Сталин исемендәге Магнитогорск металлургия комбинаты етештереүе менән идара итеү һәм технологияһын тамырҙан  камиллаштырыу өсөн.

 Иҫкәрмәләр 

 Әҙәбиәт 



Категория:3-сө саҡырылыш СССР Юғары Советы депутаттары
Категория:2-се саҡырылыш СССР Юғары Советы депутаттары
Категория:Томск политехник университетын тамамлаусылар
Категория:СССР металлургтары
Категория:Сталин премияһы лауреаттары
Категория:«1941–1945 йылдарҙағы Бөйөк Ватан һуғышындағы фиҙакәр хеҙмәте өсөн» миҙалы менән наградланыусылар
Категория:Хеҙмәт Ҡыҙыл Байраҡ ордены кавалерҙары
Категория:Ленин ордены кавалерҙары
Категория:Алфавит буйынса шәхестәр
Категория:1951 йылда вафат булғандар
Категория:7 августа вафат булғандар
Категория:Өфө губернаһында тыуғандар
Категория:1905 йылда тыуғандар
Категория:18 ноябрҙә тыуғандар